# Jodie Foster

| Jodie Foster |
| --- |
| Foster in Paris at the 2011 César Awards ceremony |
| Born | Alicia Christian Foster  (1962-11-19) 19 November 1962 Los Angeles, Californie, U.S. |
| Eddication | Bachelor's degree (*magna cum laude*) |
| Alma mater | Yale Varsity |
| Thrift | Actress, producer, director |
| Years active | 1966–present |
| Bairns | Charles Foster Christopher Foster |
| Pawrents | Ella "Brandy" (née Almond) Lucius Fisher Foster III |

**Alicia Christian Foster** (born November 19, 1962), kent professionally as **Jodie Foster**, is an American actress, film director, an producer. Foster begoud her perfaisional career as a bairn model whan she wis three year auld in 1965, an twa years later she muived tae actin in telly series, whan she debuted the sitcom *Mayberry R.F.D.*. In the late 1960s an early 1970s, she wirked in several primetime telly series an starned in childer's films. Foster's breakthrou cam in Martin Scorsese's *Taxi Driver* (1976), in that she played a teenage prostitute; the role garnered her a nomination for an Academy Awaird. Her ither creetically acclaimed roles as a teenager war in the muisical *Bugsy Malone* (1976) an the thriller *The Little Girl Who Lives Down the Lane* (1976), an she becam a popular teen idol bi starnin in Disney's *Freaky Friday* (1976), *Candleshoe* (1977), an *Foxes* (1980).

Efter attendin college at Yale, Foster struggled in her transeetion tae adult roles till she wan widespread creetical acclaim for her portrayal o a rape survivor in *The Accused* (1988), for that she wan several awairds, includin an Academy Awaird an a Gowden Globe. She wan her seicont Academy Awaird three years later for her role in the sleeper hit *The Silence of the Lambs*, whaur she played Clarice Starling, an FBI trainee investigatin a serial murther case. Foster made her debut as a film director the same year wi the moderately successfu *Little Man Tate* (1991), an foondit her awn production company, Egg Pictures, in 1992. The company's first production wis *Nell* (1994), in that she an aa played the teetle role, gainin anither nomination for an Academy Awaird. Her ither films in the 1990s includit period drama *Sommersby*, Western comedy *Maverick* (1994), science feection film *Contact* (1997), an period drama *Anna and the King* (1999). Her seicont film direction, *Home for the Holidays* (1995), wis nae well-received commercially, while creetical reviews war mixed.

Foster experienced career setbacks in the early 2000s that includit the cancellation o a film project an the closin doun o her production company. She then starned in fower thrillers, *Panic Room* (2002), *Flightplan* (2005), *Inside Man* (2006) an *The Brave One* (2007), that war commercially successfu an generally weel-received bi creetics an audiences. She haes focused on directin in the 2010s, directin the films *The Beaver* (2011) an *Money Monster* (2016), as weel as episodes for Netflix telly series *Orange is the New Black*, *House of Cards*, an *Black Mirror*. She an aa starned in the films *Carnage* (2011) an *Elysium* (2013).

Foster haes eften been citit as ane o the best actresses o her generation. In addeetion tae her twa Academy Awairds, Foster haes wan three BAFTA Awairds, three Gowden Globe Awairds, a Screen Actors Guild Awaird an the Cecil B DeMille Awaird. For her wark as a director, Foster haes been nominatit for twa Directors Guild o Americae Awairds an a Primetime Emmy Awaird.